钦定古今图书集成/明伦汇编/闺媛典/第061卷 > 曾氏女
## 钦定古今图书集成/明伦汇编/闺媛典/第061卷 > 曾氏女

按《吉安府志》：“曾氏女，名淑贞，泰和人。幼许同里任钢，
钢随父之任，没于途，讣闻，女自缢死。榇归，与钢合葬。”

===刘妇龙氏===按《吉安府志》：“龙氏，名琇，刘姓妇，安福人。淮贼李明袭
安福，众惊走，欲西渡，雨涨，舟不可得。贼奄至，琇与姑
诀曰：‘吾世袭诗礼，从父转走十馀年，未尝辱于寇。今
至此，命也，义不可苟活，当就死鱼腹耳’。”语且行，姑呼
止之。贼逼，遂投涨以溺。贼急，倒戈援之，竟不起。